CELEX: 62008CN0314
Language: da
Date: 2008-07-14 00:00:00
Title: Sag C-314/08: Anmodning om præjudiciel afgørelse indgivet af Wojewódzki Sąd Administracyjny (Republikken Polen) den 14. juli 2008 — Krzysztof Filipiak mod Dyrektor Izby Skarbowej w Poznaniu

27.9.2008   
            
            
               DA
            
            
               Den Europæiske Unions Tidende
            
            
               C 247/8
            
         Anmodning om præjudiciel afgørelse indgivet af Wojewódzki Sąd Administracyjny (Republikken Polen) den 14. juli 2008 — Krzysztof Filipiak mod Dyrektor Izby Skarbowej w Poznaniu
   (Sag C-314/08)
   (2008/C 247/14)
   Processprog: polsk
   Den forelæggende ret
   Wojewódzki Sąd Administracyjny
   Parter i hovedsagen
   
      Sagsøger: Krzysztof Filipiak
   
      Sagsøgt: Dyrektor Izby Skarbowej w Poznaniu
   Præjudicielle spørgsmål
   
               1)
            
            
               Skal bestemmelserne i artikel 43, stk. 1 og 2, i traktaten om oprettelse af Det Europæiske Fællesskab fortolkes således, at de er til hinder for de nationale polske forskrifter i artikel 26, stk. 1, nr. 2, i lov af 26. juli 1991 om indkomstskat (ustawa o podatku dochodowym od osób fizycznych […]), hvorefter retten til at foretage fradrag for bidrag til en obligatorisk social sikringsordning i beregningsgrundlaget for indkomstskatten er begrænset til bidrag, som er betalt i henhold til forskrifter i national ret, og i artikel 27b, stk. 1, i lov af 26. juli 1991 om indkomstskat, hvorefter retten til at foretage fradrag for bidrag til en obligatorisk sygesikringsordning i indkomstskatten er begrænset til bidrag, som er betalt i henhold til forskrifter i national ret, i en situation, hvor en polsk statsborger, som er ubegrænset skattepligtig i Polen, af indtægter, som beskattes i Polen, har betalt bidrag til den obligatoriske social- og sygesikring i en anden medlemsstat på grund af erhvervsmæssig virksomhed dér, og disse beløb hverken er blevet fradraget i indkomsten eller i skatten i denne anden medlemsstat i Den Europæiske Union?
            
         
               2)
            
            
               Skal princippet om fællesskabsrettens forrang og bestemmelserne i artikel 10 og artikel 43, stk. 1 og 2, i traktaten om oprettelse af Det Europæiske Fællesskab fortolkes således, at de går forud for de nationale forskrifter i artikel 91, stk. 2 og 3, og artikel 190, stk. 1 og 3, i Republikken Polens forfatning (Dz. U. [Dziennik Ustaw, Republikken Polens officielle tidende] 1997, nr. 14, pos. 176, med senere ændringer), for så vidt som det på grundlag af disse forskrifter er blevet besluttet, at en dom fra forfatningsdomstolen først får retskraft på et senere tidspunkt?